PIB Headquarters
कोविड-19 पर पीआईबी का बुलेटिन
- टीकाकरण के तीसरे चरण के लिए 2.45 करोड़ से अधिक लाभार्थियों ने को-विन पर अपना रजिस्ट्रेशन कराया 
- कोविड की दूसरी लहर के चलते बने हालात पर चर्चा करने के लिए मंत्रिपरिषद की बैठक
- भारत रेमडिसविर के 4,50,000 वॉयल्स का आयात करेगा
- तेलंगाना सरकार को कोविड-19 वैक्सीन की प्रायोगिक आधार पर आपूर्ति करने के लिए ड्रोन के इस्तेमाल की अनुमति मिली
#Unite2FightCorona
#IndiaFightsCorona
टीकाकरण के तीसरे चरण के लिए 2.45 करोड़ से अधिक लाभार्थियों ने को-विन पर अपना रजिस्ट्रेशन कराया 
- भारत में अब तक 15 करोड़ 22 लाख से अधिक लोगों को कोविड टीका लगाया जा चुका है
- पिछले 24 घंटे में 19 लाख से अधिक कोविड नमूनों की जांच हुई, जो किसी एक दिन की सर्वाधिक संख्या है
- पिछले 24 घंटों में लगभग 3 लाख लोग कोविड संक्रमण से स्वस्थ हुए
- राष्ट्रीय मृत्यु दर घट रही है और अभी 1.11% है
अधिक जानकारी के लिए :
भारत सरकार ने राज्यों और केंद्र शासित प्रदेशों को अब तक 16.33 करोड़ से ज्यादा वैक्सीन की खुराक निःशुल्क उपलब्ध कराया है
राज्यों और केंद्र शासित प्रदेशों के पास अभी टीके की 1 करोड़ से अधिक ख़ुराक उपलब्ध है
अगले तीन दिनों में राज्यों और केंद्र शासित प्रदेशों को 19 लाख से ज्यादा खुराक अतिरिक्त तौर पर उपलब्ध कराई जाएगी
अधिक जानकारी के लिए :
केन्द्रीय स्वास्थ्य मंत्रालय ने हल्के/बिना लक्षण वाले कोविड-19 के मरीजों के होम आइसोलेशन के लिए संशोधित दिशा-निर्देश जारी किए
कोविड-19 से बचाव, रोकथाम और प्रबंधन के लिए कई रणनीतिक और उपयुक्त कदम उठाए गए हैं। स्वास्थ्य और परिवार कल्याण मंत्रालय ने आज इस विषय पर 2 जुलाई 2020 को जारी पहले के दिशा-निर्देशों की जगह लेने वाले दिशा-निर्देश जारी किये।
अधिक जानकारी के लिए :
कोविड की दूसरी लहर से उत्पन्न परिस्थिति पर चर्चा करने के लिए मंत्रिपरिषद की बैठक हुई
प्रधानमंत्री श्री नरेन्द्र मोदी ने कहा कि इस स्थिति से निपटने के लिए सरकार की सभी शाखाएं एकजुट होकर और तेजी से काम कर रही हैं। उन्होंने मंत्रियों से अपने-अपने क्षेत्रों के लोगों के साथ संपर्क में रहने, उनकी मदद करने और उनसे फीडबैक लेते रहने का अनुरोध किया। उन्होंने यह सुनिश्चित करने की जरूरत पर जोर दिया कि स्थानीय स्तर पर समस्याओं का तेजी से पता लगाया जाए और उन्हें जल्द-से-जल्द सुलझाया जाए। मंत्रिपरिषद ने पिछले 14 महीनों में केंद्र व राज्य सरकारों और भारत के लोगों की ओर से किए गए समस्त प्रयासों की भी समीक्षा की।
अधिक जानकारी के लिए :
प्रधान वैज्ञानिक सलाहकार कार्यालय ने घर पर कोविड-19 प्रबंधन के बारे में सुझाव दिए
लोगों को सलाह दी गई कि अगर किसी व्यक्ति में कोविड-19 के लक्षण दिखाई देते हैं, तो वे घबराएं नहीं, क्योंकि अधिकांश लोग घर पर देखभाल संबंधी उपायों का पालन करते हुए अपने संक्रमण को ठीक कर सकते हैं।
ज्यादा जानकारी के लिए :
भारत रेमेडिसविर की 4,50,000 शीशियों का आयात करेगा
भारत सरकार ने देश में रेमेडिसविर की कमी को दूर करने के लिए दूसरे देशों से महत्वपूर्ण दवा रेमेडिसविर का आयात शुरू कर दिया है। इसके तहत आज रेमेडिसविर की 75,000 शीशियों की पहली खेप भारत पहुंच जाएगी।
ज्यादा जानकारी के लिए :
तेलंगाना सरकार को कोविड-19 वैक्सीन की प्रायोगिक आपूर्ति के लिए ड्रोन का इस्तेमाल करने की अनुमति मिली
नागर विमानन मंत्रालय और नागर विमानन महानिदेशालय  ने तेलंगाना सरकार को ड्रोन की तैनाती के लिए सशर्त छूट दी है। इसके तहत ड्रोनों का उपयोग करके विजुअल लाइन ऑफ साइट  के दायरे में कोविड-19 टीकों का प्रायोगिक वितरण करने के लिए ड्रोन का इस्तेमाल करने की अनुमति दी गई है। इस अनुमति की वैधता एक साल या अगले आदेश तक मान्य है। वहीं अनुमतियां तभी तक मान्य होंगी, जब संबंधित संस्थाओं के लिए निर्धारित सभी शर्तों एवं सीमाओं का सख्ती से पालन किया जाएगा।
ज्यादा जानकारी के लिए :
कोविड-19 के मामले बढ़ने के मामले में छावनी बोर्ड सिविल प्रशासन की मदद कर रहा है
वर्तमान में 39 छावनी बोर्ड  1,240 बिस्तरों वाले 40 सामान्य अस्पतालों का संचालन कर रहे हैं। पुणे, किरकी और देवलाली में 304 बिस्तरों वाले सीबी अस्पतालों को समर्पित कोविड अस्पतालों के रूप में नामित किया गया है। किरकी, देवलाली, देहूरोड, झांसी और अहमदनगर के छावनी जनरल हॉस्पिटल्स  को 418 बेड के साथ कोविड केयर सेंटर के तौर पर नामित किया गया है। देहूरोड पर एक समर्पित कोविड स्वास्थ्य केंद्र तैयार है और जल्द ही काम करना शुरू कर देगा, जबकि सीजीएच, किरकी में छह बेड के साथ आईसीयू की सुविधा बनाई जा रही है। 37 सीबी में ऑक्सीजन सपोर्ट की सुविधा उपलब्ध है और वर्तमान में उनके पास 658 सिलेंडरों का स्टॉक है।
ज्यादा जानकारी के लिए :
पश्चिमी नौसेना कमान से भारतीय नौसेना चिकित्सा दल अहमदाबाद स्थित पीएम कोविड केयर हॉस्पिटल में तैनात की गई
वर्तमान कोविड संकट को रोकने में नागरिक प्रशासन की सहायता करने के लिए सशस्त्र सैन्य बलों के योगदान के रूप में, नौसेना के 57 सदस्यीय एक चिकित्सा दल को 29 अप्रैल 2021 को अहमदाबाद में तैनात किया गया है, जिसमें 04 चिकित्सक, 07 नर्सें, 26 सहयोगी चिकित्साकर्मी  ओर 20 सहयोगी कर्मचारी शामिल हैं। यह दल कोविड संकट से निपटने के लिए बनाए गए विशेष चिकित्सालय ‘पीएम केयर्स कोविड हॉस्पिटल’ में तैनात किया जाएगा। शुरुआत में इस दल की तैनाती दो महीने के लिए की गई है और जरूरत पड़ने पर इस अवधि को आगे बढाया जा सकेगा।
ज्यादा जानकारी के लिए :
IMPORTANT TWEETS
INPUTS FROM PIB FIELD OFFICES
महाराष्ट्र : महाराष्ट्र के स्वास्थ्य मंत्री राजेश टोपे ने कहा है कि टीके के स्टॉक में 25-30 लाख खुराक मिलने के बाद ही राज्य 18 वर्ष से अधिक आयु वर्ग के लिए टीकाकरण की शुरुआत करेगा। उन्होंने आगे कहा, “टीकाकरण अभियान शुरू करने के लिए कम से कम पांच दिन के लिए पर्याप्त स्टॉक होना चाहिए।” 18-44 वर्ष आयु वर्ग के लोगों के लिए 1 मई से राष्ट्रव्यापी टीकाकरण शुरू होना है और इसके लिए को-विन एप पर रजिस्ट्रेशन शुरू किया गया है।
गुजरात : गुजरात में, रक्षा अनुसंधान और विकास संगठन की ओर से अहमदाबाद में चलाए जा रहे 900 बिस्तरों वाले धन्वंतरी कोविड अस्पताल में अब टोकन या 108 एम्बुलेंस के बगैर रोगियों को भर्ती करने का निर्णय लिया गया है। अस्पताल ने उपचार में देरी से बचने के लिए गंभीर रोगियों को देखने के लिए प्रथम प्रतिक्रिया दल भी नियुक्त किया है। गुजरात में बीते 24 घंटों के दौरान कोविड-19 के 14,327 नए मामले दर्ज किए गए हैं।
राजस्थान : राजस्थान सरकार ने विभिन्न प्रोत्साहन और सुविधाओं के साथ मेडिकल ऑक्सीजन उत्पादन संयंत्रों की स्थापना के लिए एक विशेष पैकेज की घोषणा की है। इस पैकेज का लाभ पाने के लिए, 1 करोड़ रुपये के निवेश की जरूरत होगी और संयंत्र को 30 सितंबर, 2021 तक ऑक्सीजन उत्पादन शुरू करना होगा। पैकेज के तहत, एमएसएमई अधिनियम, 2019 के प्रावधानों के अनुसार, इन उद्यमियों को तीन साल के लिए नियामकीय अनुमोदन और निरीक्षण से छूट दी जाएगी। संयंत्र और मशीनरी की लागत का 25 प्रतिशत, अधिकतम 50 लाख रुपये तक, पूंजी अनुदान दिया जाएगा।
मध्य प्रदेश : मध्य प्रदेश में, राज्य सरकार ने कोरोना वॉरियर्स योजना शुरू की है। राज्य सरकार उन स्वास्थ्य कर्मचारियों के परिवारों की जिम्मेदारी उठाएगी, जिनका कोरोना ड्यूटी के दौरान निधन हो चुका है। उनके परिवारों को सरकार 50 लाख रुपये की राहत राशि भी देगी।
छत्तीसगढ़ : छत्तीसगढ़ सरकार ने केंद्र से कोविड-19 के खिलाफ टीकाकरण के तीसरे चरण में सामाजिक और आर्थिक रूप से कमजोर वर्गों को प्राथमिकता देने का अनुरोध किया है। प्रधानमंत्री नरेन्द्र मोदी को लिखे पत्र में, मुख्यमंत्री भूपेश बघेल ने कहा कि टीके की मांग-आपूर्ति अंतर को देखते हुए, केंद्र को टीकाकरण में प्राथमिकता निर्धारित करनी चाहिए और लाभार्थियों को टीकाकरण स्थल पर रजिस्ट्रेशन की अनुमति देनी चाहिए, ताकि जो लोग को-विन वेबपोर्टल तक नहीं पहुंच सकते हैं, वे टीकाकरण से न छूट जाएं।
केरल : मुख्यमंत्री पिनराई विजयन ने निजी अस्पतालों को रिश्तेदारों और दोस्तों का कोविड-19 टीकाकरण करने के लिए मानकों का उल्लंघन करने पर चेतावनी दी है। जिलाधिकारियों और पुलिस को सख्त कार्रवाई करने के निर्देश दिए गए हैं। केरल उच्च न्यायालय ने आज कहा कि राज्य में कोविड के इलाज के लिए चिकित्सा खर्च बहुत ज्यादा है, जो महामारी के हालात को बदतर बना रहा है। अदालत ने सरकार को अस्पतालों के साथ इस बारे में चर्चा करने का निर्देश दिया है कि निजी अस्पतालों में कोविड रोगियों के इलाज के खर्च को घटाने के लिए और क्या किया जा सकता है। इस बीच, कोविड-19 के 38,000 से ज्यादा मामले आने और वायरस संक्रमित मामलों के 15 लाख का आंकड़ा छूने के हालात को देखते हुए राज्य में 4 से 9 मई तक अत्यधिक सख्त प्रतिबंध को लागू किया जाना है। कल 38,607 नए मामले और 48 मौतें दर्ज की गईं। टेस्ट पॉजिटिविटी रेट 24.5% है। कल कुल 83,276 लोगों ने कोविड टीका लगवाया। इनमें से 36,792 को पहली खुराक और 46,484 को दूसरी खुराक लगी। आज अब तक 86,676 लोगों ने टीके लगवाए। राज्य में कोविड टीके की कुल 73,08,238 खुराक लगी है। जिसमें से 60,29,728 लोगों को पहली खुराक और 12,78,510 लोगों को दूसरी खुराक मिली।
तमिल नाडु: शुक्रवार को तमिल नाडु सरकार ने 18-44 वर्ष के आयु वर्ग के लिए 1 मई से शुरू होने वाले व्यापक टीकाकरण अभियान को टाल दिया है, जैसा कि पहले योजना बनी थी। गुरुवार को स्वास्थ्य सचिव जे राधाकृष्णन ने घोषणा की कि राज्य भर के सरकारी अस्पतालों में 7 मई तक 9,000 से अधिक बिस्तर स्थापित किए जाएंगे। तमिलनाडु में गुरुवार को 107 मौतों के साथ कोविड के 17,897 नए मामले दर्ज किए गए; राज्य में 1,12,556 सक्रिय मामले हो गए, जबकि 15,452 लोगों को अस्पतालों से छुट्टी दे दी गई। जनस्वास्थ्य अधिकारियों ने बताया कि चेन्नई ने सबसे ज्यादा 20 प्रतिशत कोविड-19 टेस्ट पॉजिटीविटी रेट रही, जिसके बाद तिरुनेलवेली में 17 प्रतिशत पॉजिटीविटी रेट आया। राज्य में कल 1,77,409 लोगों का टीकाकरण हुआ और राज्य में आज सुबह 7:00 बजे तक कुल 58,45,888 लोगों का टीकाकरण हुआ, जिनमें से 45,90,062 को पहली खुराक और 12,55,826 को दूसरी खुराक मिली।
कर्नाटक : दर्ज हुए नए मामले: 35,024; कुल सक्रिय मामले: 3,49,496; कोविड से नई मौतें: 270; कोविड से कुल मौतें: 15,306। कल लगभग 74,742 लोगों के टीकाकरण के साथ राज्य में आज की तारीख तक कुल 93,63,124 लोगों का टीकाकरण हो चुका है। गृह विभाग बेंगलुरु में कोविड-19 रोगियों की निगरानी और उनके संपर्कों का पता लगाने के लिए 15,000 नागरिक सुरक्षा वालंटियर्स को तैनात करेगा। गृह मंत्री बासवराज बोमई के अनुसार, इन वालंटियर्स को उन रोगियों का होम आइसोलेशन सुनिश्चित करने के लिए भी तैनात किया जाएगा, जिन्हें अस्पताल में भर्ती करने की जरूरत नहीं है। राज्य सरकार ने गुरुवार को घोषणा की कि वह 18-44 वर्ष की आयु वर्ग के लोगों के लिए टीकाकरण अभियान को चरणबद्ध तरीके से लागू करेगी। केंद्रीय संसदीय कार्य और कोयला व खान मंत्री ने रक्षा मंत्री से राज्य में सशस्त्र बलों के सभी अस्पतालों को कोविड केयर सेंटर  में बदलने का अनुरोध किया। उन्होंने रक्षा मंत्री से डीआरडीओ और अन्य सैन्य एजेंसियों को राज्य में तत्काल अस्थायी अस्पतालों का संचालन शुरू करने के लिए आदेश देने का भी अनुरोध किया।
आंध्र प्रदेश: राज्य ने 57 मौतों के साथ 86,035 नमूनों की जांच के बाद कोविड-19 के 14,792 नए मामलों की सूचना दी, जबकि बीते 24 घंटे में 8188 लोग अस्पतालों से डिस्चार्ज किए गए। कुल मामले: 10,84,336; सक्रिय मामले: 1,14,158; अस्पताल से छुट्टी पाने के मामले: 9,62,250; मौतें : 7928। राज्य में कल तक कोविड टीके की कुल 63,54,053 खुराक दी गई, जिनमें 49,88,520 पहली खुराक और 13,65,533 दूसरी खुराक शामिल है। अधिकारियों के साथ स्थिति की समीक्षा के दौरान, मुख्यमंत्री जगन मोहन रेड्डी ने कहा कि देश में टीकों की मांग और आपूर्ति के बीच एक बड़ा अंतर दिखाई देता है और 18 से 44 वर्ष की आयु के लोगों के लिए 1 मई से टीकाकरण देना पाना संभव नहीं होगा; इसलिए उन्हें कम से कम अगस्त या सितंबर तक इंतजार करना होगा। राज्य सरकार ने कोविड के गंभीर मामलों के इलाज के लिए शुल्क में संशोधन किया है, इसे पिछले वर्ष निर्धारित 10,380 रुपये से बढ़ाकर 16,000 रुपये कर दिया गया है। राज्य ने कोरोनावायरस से संक्रमित पत्रकारों को समय पर चिकित्सा सुविधा उपलब्ध कराने के लिए प्रदेश और जिला स्तर पर नोडल अधिकारियों को नियुक्त किया है। आंध्र प्रदेश के उच्च न्यायालय ने राज्य सरकार से दसवीं और इंटरमीडिएट परीक्षाएं कराने के फैसले पर पुनर्विचार करने के लिए कहा है, जब दूसरे पड़ोसी राज्यों ने परीक्षाओं को रोकने का फैसला किया है।
तेलंगाना: राज्य में कल  को कुल 7,646 नए मामले और 53 मौतें दर्ज की गईं, जिसने राज्य में कुल पॉजिटिव मामलों की संख्या को 4,35,606 और मौतों की संख्या को 2,261 तक पहुंच दिया। राज्य में कुल सक्रिय मामलों की संख्या अब 77,727 है। इस बीच, राज्य में कल सभी श्रेणियों के कुल 54,379 लोगों को कोविड टीके की पहली खुराक और 17,655 लोगों को दूसरी खुराक लगाई गई। अब, राज्य में पहली खुराक पाने वाले व्यक्तियों की कुल संख्या 40,12,294 और दूसरी खुराक पाने वालों की संख्या 5,96,381 पहुंच गई। राज्य सरकार ने राज्य भर में स्थापित 19 तेलंगाना डायग्नोस्टिक सेंटरों के माध्यम से कोविड रोगियों, जो घर पर आइसोलेशन में होंगे या कोविड केयर सेंटर्स में भर्ती होंगे, को निशुल्क जांच सेवाएं देने का फैसला लिया है। राज्य के स्वास्थ्य मंत्री श्री इतेला राजेंद्र ने कहा कि टीकों की उपलब्धता के आधार पर, सरकार राज्य में 18-44 वर्ष आयु वर्ग के लोगों के लिए स्लॉट  आवंटित करेगी।
असम : गुरुवार को राज्य में कोविड-19 संक्रमण के कारण 26 लोगों की मौत हो गई। राज्य में किए गए 62,278 टेस्ट में 3,079 नए संक्रमण मिली, यानी पॉजिटीविटी रेट 4.58 प्रतिशत है। हालांकि, टीकाकरण का तीसरा अभियान 1 मई से शुरू होने वाला था, लेकिन राज्य सरकार के स्तर पर टीकों की कमी के चलते स्वास्थ्य विभाग को इस समय सीमा को अगले आदेश तक के लिए टालना पड़ा है।
मणिपुर: मणिपुर ने सात दिनों के लिए संपूर्ण ग्रेटर इंफाल को कंटेनमेंट जोन घोषित कर दिया है। गुरुवार को मणिपुर में कोविड-19 से पांच मौतें हुईं, जबकि राज्य में बीते 24 घंटे में 314 पॉजिटिव मामले आए, जो इस साल किसी एक दिन में सामने आए मामलों की सर्वाधिक संख्या थी। इस बीच, केंद्र ने गुरुवार को 150 एजीवीए आईसीयू वेंटिलेटर भेजे हैं। ताजा सूचना के मुताबिक, राज्य में टीकाकरण कराने लोगों की कुल संख्या 1,59,860 पहुंच गई है।
मेघालय: मेघालय में गुरुवार को 187 नए मामले दर्ज किए गए, जिससे सक्रिय मामलों की कुल संख्या 1,531 हो गई, जबकि दो अन्य मौतों ने मृतकों की संख्या को 169 तक पहुंचा दिया। राज्य में 129 मरीज संक्रमण से स्वस्थ हुए और अब स्वस्थ होने वाले लोगों की संख्या 14,917 पहुंच गई है।
सिक्किम: सिक्किम में एक दिन में 170 नए मामले और तीन मौतें दर्ज की गईं। सिक्किम में राज्य सरकार के सभी कार्यालय 9 मई 2021 तक बंद रहेंगे।
त्रिपुरा: नेशनल इंस्टीट्यूट ऑफ बायोमेडिकल जीनोमिक को भेजे गए 19 नमूनों में से 11 में डबल म्यूटेंट, पांच में यूके वेरिएंट और एक दक्षिण अफ्रीकी वेरिएंट पाया गया है। राज्य में मौत का एक मामला दर्ज किया गया। 166 लोग पॉजिटिव आए। राज्य सरकार ने क्वारंटीन और जांच के सख्त नियमों को दोबारा लागू करने का फैसला किया है। जो लोग बाहर से आ रहे हैं, उन सभी का टेस्ट किया जाएगा।
नगालैंड: नगालैंड में गुरुवार को कोविड के 181 नए मामले आए और सक्रिय मामलों की संख्या 1072 हो गई। कुल संख्या बढ़कर 13,750 हो गई। नगालैंड में कोविशिल्ड के साथ अब तक कुल 2,02,957 लोगों को टीकाकरण हुआ है। उनमें से 1,61,367 लोगों को पहली खुराक, जबकि 41,590 को दूसरी खुराक मिली है। राज्य सरकार ने 30 अप्रैल से 13 मई तक के लिए नए दिशानिर्देश जारी किए हैं और स्कूलों और कॉलेजों के लिए तत्काल प्रभाव से गर्मी की छुट्टियां घोषित कर दी गई हैं।
पंजाब: कुल पॉजिटिव रोगियों की संख्या 3,64,910 है। सक्रिय मामलों की संख्या 54,954 है। कुल मौतों की संख्या 8909 है। कोविड-19 की पहली खुराक के साथ कुल टीकाकरण  6,28,543 है। कोविड-19 टीके की दूसरी खुराक के साथ टीकाकरण की  कुल संख्या 1,82,945 है। टीके की पहली खुराक पाने वाले 45 वर्ष से ज्यादा आयु के लोगों की कुल संख्या 22,56,702 है। टीके की दूसरी खुराक पाने वाले 45 वर्ष से ज्यादा आयु के लोगों की कुल संख्या 1,97,120 है।
हरियाणा: अब तक पॉजिटिव पाए गए कुल नमूनों की संख्या 4,74,145 है। कुल सक्रिय कोविड-19 मरीजों की संख्या 93,175 है। मृतकों की कुल संख्या 4,118 है। आज की तारीख तक टीकाकरण कराने वालों की कुल संख्या 37,83,600 है।
चंडीगढ़: लैब की पुष्टि वाले कोविड-19 मामलों की कुल संख्या 41,923 है। कुल सक्रिय मामले 6,652 हैं। कोविड-19 से आज तक कुल मौत की संख्या 465 है।
हिमाचल प्रदेश: कोविड जांच में अब तक पॉजिटिव आए मरीजों की कुल संख्या 96,929 है। सक्रिय मामलों की कुल संख्या 17,835 है। आज की तारीख तक कोविड से मौतों की कुल संख्या 1,447 है।
FACTCHECK